
CONSILIUL JUDEŢEAN CĂLĂRAŞI
HOTĂRÂRE

privind aprobarea asocierii Judeţului Călăraşi, prin Consiliul Județean Călărași, 
cu Societatea CORAL S.R.L., în vederea reparației rampei de lansare 

a autobuzului fluvial de tip amfibie Frogbus
         Consiliul Județean Călărași, întrunit în ședința ordinară din 29.10.2026,
              Având în vedere:

               - raportul Direcţiei Dezvoltare, Tehnica şi Relaţii Externe, înregistrat sub nr. 17719 din 26.10.2026;
               - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
 -
adresa Societăţii ALEXNEL S.R.L. nr. 389 din 10.09.2026 înregistrată la Consiliul Județean Călărași sub numărul 15268 din 11.09.2026 prin care notifică și faptul că infrastructura aferentă autobuzului fluvial nu permite, în forma actuală, efectuarea în condiții de siguranță a operațiunilor de coborâre în apă și de urcare din apă;

 -
adresa Consiliului Județean Călărași nr. 17472 din 21.10.2026 transmisă către Primăria Municipiului Călărași prin care se solicită acordul, în calitate de proprietar al infrastructurii create prin proiectul “Îmbunătățirea siguranței navigabilității pe Dunăre în regiunea transfrontalieră Călărași-Silitra”, de a se efectua lucrări de remediere/imbunătățire a rampei destinate autobuzului fluvial de tip amfibie – Frogbus;

 -
 adresa Primăriei Municipiului Călărași nr. 142211 din 21.10.2026, înregistrată la Consiliul județean Călărași cu nr. 17560/22.10.2026, prin care își exprimă acordul de principiu pentru efectuarea lucrărilor de îmbunătățire asupra rampei de lansare;

 -
punctul de vedere al MSKONCEPT ARHISTUDIO S.R.L., nr. 01 din 22.10.2026, înregistrat la Consiliul Județean Călărași cu nr. 17590 din aceeaşi dată, în calitate de proiectant general;

        - prevederile 1.270 din Codul civil, adoptat prin Legea nr. 287/2009, republicat, cu modificările şi completările ulterioare;
        - prevederile art. 5 alin. (3), art. 14 alin. (3) şi (4) din Legea nr. 273/2006 privind finanţele publice locale, cu modificările şi completările ulterioare;

        - prevederile art. 84 alin. (4), art. 87 alin. (5), art. 173 alin. (1) lit. c), alin. (3) lit. d), f), alin. (5) lit. 4) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

           În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
          Art. 1. - Se aprobă asocierea Judeţului Călăraşi, prin Consiliul Județean Călărași, cu Societatea CORAL S.R.L., în vederea reparației rampei de lansare a autobuzului fluvial de tip amfibie Frogbus, în condiţiile prezentate în Acordul de asociere constituit ca Anexă ce face parte integrantă din prezenta hotărâre.
          Art. 2. - Direcţia Dezvoltare, Tehnica şi Relaţii Externe si Direcția Economică vor duce la îndeplinire prevederile prezentei hotărâri.
               Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Dezvoltare, Tehnica şi Relaţii Externe, Direcției Economice şi Societăţii CORAL S.R.L..
   PREŞEDINTE,                                                                                                   CONTRASEMNEAZĂ,

ec. Vasile ILIUŢĂ
                                   
                             SECRETARUL GENERAL AL JUDEȚULUI,                                                                                       

                                                                                                                      Anca-Mirela ŞTEFĂNESCU
Nr. 256

Adoptată la Călăraşi,                                                                   

Astăzi   29.10.2026, 

Redactată de Director executiv adjunct,

Constantin CORBU, în 5 exemplare. 
